text: Løssluppen tyrekalv skyld i uheld på motorvej
  16 april 2013 kl. 06.06
  En kvindelig bilist kolliderede mandag aften med en løssluppen tyrekalv på den sønderjyske motorvej ud for Kolding.
  Tyrekalven døde, mens føreren slap med forskrækkelsen og smerter i nakken.
  Tyrekalven var tidligere på dagen blevet solgt på auktion, men det havde den tilsyneladende ikke tænkt sig at finde sig i, oplyser vagthavende ved Sydøstjyllands Politi.
  